CELEX: 62019CN0866
Language: sl
Date: 2019-11-27 00:00:00
Title: Zadeva C-866/19: Predlog za sprejetje predhodne odločbe, ki ga je vložilo Sąd Najwyższy (Poljska) 27. novembra 2019 – SC/Zakładowi Ubezpieczeń Społecznych I Oddziałowi w Warszawie Wydziałowi Realizacji Umów Międzynarodowych

24.2.2020   
            
            
               SL
            
            
               Uradni list Evropske unije
            
            
               C 61/19
            
         
      Predlog za sprejetje predhodne odločbe, ki ga je vložilo Sąd Najwyższy (Poljska) 27. novembra 2019 – SC/Zakładowi Ubezpieczeń Społecznych I Oddziałowi w Warszawie Wydziałowi Realizacji Umów Międzynarodowych
      (Zadeva C-866/19)
      (2020/C 61/23)
      Jezik postopka: poljščina
      
         Predložitveno sodišče
      
      Sąd Najwyższy
      
         Stranki v postopku v glavni stvari
      
      
         Tožeča stranka: SC
      
         Tožena stranka: Zakład Ubezpieczeń Społecznych I Oddział w Warszawie Wydział Realizacji Umów Międzynarodowych
      
         Vprašanja za predhodno odločanje
      
      Ali je treba člen 52(1)(b) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1) razlagati tako, da pristojni nosilec:
      
                  (a)
               
               
                  v skladu z nacionalno zakonodajo upošteva neprispevna obdobja, ki ne presegajo tretjine seštevka prispevnih obdobij, dopolnjenih v skladu z nacionalno zakonodajo in zakonodajo drugih držav članic, tako pri določitvi teoretičnega (i) kot tudi dejanskega zneska dajatve (ii); ali
               
            
                  (b)
               
               
                  v skladu z nacionalno zakonodajo upošteva neprispevna obdobja, ki ne presegajo tretjine seštevka prispevnih obdobij, dopolnjenih v skladu z nacionalno zakonodajo in zakonodajo drugih držav članic, samo pri določitvi teoretičnega (i), ne pa tudi pri določitvi dejanskega zneska dajatve (ii); ali
               
            
                  (c)
               
               
                  pri določanju teoretičnega (i) in dejanskega zneska pokojnine (ii) ne upošteva zavarovalnih obdobij v drugi državi članici pri izračunu omejitve neprispevnih obdobij, določenih v nacionalni zakonodaji?
               
            
         (1)  UL, posebna izdaja v slovenščini, poglavje 5, zvezek 5, str. 72.